บาทเปิด 33.55บาทต่อดอลลาร์ แข็งค่า จับตาผลกนง.
เงินบาทเปิดตลาด 33.55บาทต่อดอลลาร์ แข็งค่าตามทิศทางภูมิภาค จับตากนง.บ่ายนี้ประเมินทิศทางเศรษฐกิจไทย
30 มี.ค. 2565

เมื่อวันที่ 30 มี.ค. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.55 บาท/ดอลลาร์ แข็งค่าจากเย็นวานที่ปิดตลาดที่ระดับ 33.71 บาท/ดอลลาร์วันนี้สกุลเงินบาท และภูมิภาคแข็งค่า จากความหวังเรื่องความคืบหน้าในการเจรจาสันติภาพระหว่างรัสเซียและยูเครนประกอบกับราคาน้ำมันในตลาดโลกย่อตัวลง โดยช่วงบ่ายวันนี้ต้องติดตามการประชุมคณะกรรมการนโยบายการเงิน (กนง.) ที่คาดว่ายังคงดอกเบี้ยเท่าเดิมที่ 0.50% แต่ตลาดรอดูการประเมินภาวะเศรษฐกิจ และเงินเฟ้อนักบริหารเงิน คาดว่า วันนี้เงินบาทจะเคลื่อนไหวในกรอบ 33.45-33.65 บาท/ดอลลาร์